钦定古今图书集成/明伦汇编/宫闱典/第048卷 > 文帝潘淑妃
## 钦定古今图书集成/明伦汇编/宫闱典/第048卷 > 文帝潘淑妃

按《南史后妃传》：潘淑妃者，本以貌进，始未见赏。帝好
乘羊车经诸房，淑妃每庄饰褰帷以候，并密令左右
以盐水洒地。帝每至户，羊辄舐地不去。帝曰：“羊乃为
汝徘徊，况于人乎？”于此爱倾后宫。

按《宋书·袁皇后传》：“上待后恩礼甚笃。袁氏贫薄，后每
就上求钱帛以赡与之。上性节俭，所得不过三五万
三五十匹。后潘淑妃有宠，爱倾后宫，咸言所求无不
得。后闻之，欲知信否，乃因潘求三十万钱与家，以观
上意，信宿便得，因此恚恨甚深，称疾不复见上。”